**แรดขาว** (อังกฤษ: White rhinoceros, White rhino, Square-lipped rhinoceros) เป็นแรดชนิดที่ใหญ่ที่สุดในโลก มีชื่อวิทยาศาสตร์ว่า *Ceratotherium simum* จัดว่าเป็นสัตว์บกที่ใหญ่ที่สุดในโลกรองลงมาจากช้าง เพราะแรดขาวสามารถที่จะมีความยาวลำตัวได้ถึง 3.6-5 เมตร ความสูงของไหล่ 1.6-2 เมตร น้ำหนัก 2.3-3.6 ตัน มีผิวสีน้ำตาลอมเทาหรือเหลือง จนได้ชื่อว่า "แรดขาว" มีนอ 2 นอ ความยาวของนอที่ใหญ่ที่สุดอาจยาวได้ถึง 1.5 เมตร

ริมฝีปากบนของแรดขาวจะเป็นรูปสี่เหลี่ยมไม่มีติ่งยื่นแหลมออกมาเหมือนแรดชนิดอื่น ๆ ทั้งนี้เพราะแรดขาวชอบที่จะกินหญ้าหรือพืชที่อยู่ตามพื้นดินหรือพุ่มไม้เตี้ย ๆ มากกว่าใบไม้ มีหูที่ยาวและปลายแหลม หน้าผากลาดและมน หัวไหล่นูนเป็นก้อน ผิวหนังเป็นตุ่มนูนเล็กน้อย ตามลำตัวไม่มีขน ยกเว้นที่ปลายหูและหาง กีบเท้ามีทั้งหมด 3 กีบ

แรดขาวมีการกระจายพันธุ์บริเวณทวีปแอฟริกาตอนใต้ พบตั้งแต่ซูลูแลนด์ ถึงอุทยานแห่งชาติครูเกอร์ในแอฟริกาใต้ และยังพบได้ใน ซูดานตอนใต้, ยูกันดา และบริเวณใกล้ ๆ คองโก มีทั้งหมด 2 ชนิดย่อย คือ แรดขาวเหนือ (*C. s. cottoni*) และแรดขาวใต้ (*C. s. simum*)

แรดขาวมักอยู่เป็นครอบครัวเล็ก ๆ ประกอบด้วยสมาชิกประมาณ 3-4 ในพื้นที่มีมีอาหารอุดมสมบูรณ์อาจพบอยู่หลายครอบครัวหากินอยู่ด้วยกัน บางครั้งอาจพบมากถึง 18 ตัว โดยมีตัวผู้คุมฝูงตัวเดียว นอกนั้นเป็นตัวเมียและลูก แรดขาวมีการกระจายถิ่นหากินกว้าง โดยใช้กองอุจจาระและปัสสาวะเป็นการบอกอาณาเขตของมัน ตัวเมียที่มีลูกจะยอมให้ตัวผู้เข้าใกล้เฉพาะตอนที่เป็นสัดเท่านั้น หลังจากผสมพันธุ์แล้ว ตัวเมียจะต่อสู้ไล่ตัวผู้ไปทันที ในฤดูร้อนชอบหลบร้อนตามร่มไม้หรือแช่ปลัก บางครั้งอาจแช่ปลักทั้งคืนเพื่อบรรเทาความร้อนและกำจัดแมลง ในฤดูหนาวจะนอนอาบทรายแทนการแช่ปลัก

แรดขาวโตเต็มที่พร้อมจะผสมพันธุ์ได้เมื่ออายุ 7-10 ปี ฤดูผสมพันธุ์ ในช่วงเดือนกรกฎาคม-กันยายน ระยะการตั้งท้องนานประมาณ 18 เดือน มีอายุประมาณ 40-50 ปี ลูกแรดขาวจะอยู่ร่วมกับแม่จนอายุประมาณ 3-5 ปี โดยแรดตัวเมียจะออกลูกเพียงครั้งละตัว

ในอดีตแรดขาวจะถูกล่าอย่าหนักเพื่อเอานอ โดยเฉพาะอย่างยิ่งในยุคล่าอาณานิคม จนทำให้ประชากรของแรดขาวเกือบสูญพันธุ์ แต่ปัจจุบันได้มีกฎหมายคุ้มครองแรดขาวและห้ามการล่าและค้าขายนอแรดอย่างเด็ดขาด รวมถึงแรดชนิดอื่น ๆ ด้วย ทำให้ประชากรของแรดขาวมีเพิ่มมากขึ้นจากการอนุรักษ์ แต่กระนั้นก็คงมีการลักลอบอยู่เป็นระยะ ๆ

ชื่อ
----

แรดขาวในอุทยานแห่งชาติน้ำตกเมอร์ชิสัน, ประเทศยูกันดา
ทฤษฎีที่นิยมที่สุดของที่มาของชื่อ "แรดขาว (White Rhinoceros)" คือการแปลจากภาษาดัตช์มาเป็นภาษาอังกฤษผิดพลาด คำว่า "white" ในภาษาอังกฤษมาจากการแปลที่ผิดพลาดของคำว่า "wijd" ในภาษาดัตช์ ซึ่งแปลว่า "กว้าง" ซึ่งหมายถึงความกว้างของปากแรด เริ่มมาจากคนตั้งถิ่นแรกพวกแรกๆที่พูดกาษาอังกฤษในประเทศแอฟริกาใต้แปล "wijd" เป็น "white" ทำให้สุดท้ายแรดปากกว้างถูกเรียกว่าแรดขาวและแรดอีกชนิดที่มีปากแหลมถูกเรียกว่าแรดดำ ภายหลังภาษาดัตช์และภาษาแอฟริกาหันมาใช้ตามภาษาอังกฤษโดยเรียกว่าแรดขาวด้วย ข้อเสนอของต้นกำเนิดคำนี้เป็นเรื่องเท็จ ก่อนจะมีการประมวลโดยนักเขียนชาวดัตช์ จากการตรวจสอบเอกสารของดัตช์และแอฟริกาที่เกี่ยวกับแรด ไม่มีหลักฐานแสดงว่าคำ "wijd" เคยถูกใช้เพื่ออธิบายถึงการปากแรด ทฤษฎีอื่นที่เป็นที่นิยมเสนอว่าชื่อมาจากแรดทั่วแอฟริกามีสีขาว อาจเป็นเพราะมันแช่ปลักในดินที่เป็นหินปะการังหรือมูลนก หรือนอของมันมีสีอ่อน ชื่ออื่นๆที่ไม่เป็นที่นิยมก็มีแรดปากเหลี่ยม ชื่อสกุล *Ceratotherium* ตั้งโดยนักสัตววิทยา จอร์น เอ็ดวาร์ด เกรย์ (John Edward Gray) ในปี ค.ศ. 1868 มาจากภาษากรีกโบราณ คำว่า *keras* (κερας) "เขา" และ *therion* (θηριον) "สัตว์ร้าย" *Simum* เป็นภาษากรีก *simus* (σιμος), แปลว่า "จมูกแบน"

ลักษณะ
------

แรดขาวมีกีบเท้า 3 กีบ
แรดขาวเป็นสัตว์เลี้ยงลูกด้วยนมที่มีขนาดใหญ่ที่สุดรองจากช้าง มีร่างกายและหัวขนาดใหญ่ คอสั้น อกกว้าง ลำตัวรวมหัวยาว 3.4-4.2 ม.หางยาว 50-70 ซม.สูง 1.5-1.9 ม.หนัก 1400-3600 กก.เพศผู้หนักกว่าเล็กน้อย น้ำหนักมากที่สุดที่เท่าบันทึกไว้คือ 4500 กก. นอหน้าใหญ่กว่านอหลัง ทั่วไปยาว 90 ซม.อาจยาวถึง 150 ซม. แรดขาวมีตะโหนกบริเวณที่หลังคอเพื่อรองรับหัวที่มีขนาดใหญ่ มีขาสั้นอวบ แต่ละเท้ามี 3 กีบ สีของแรดมีสีน้ำตาลแกมเหลืองถึงเทาดำ มีขนแค่ที่หูและหาง มีปากกว้างแบนใช้สำหรับเล็มหญ้า

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **แรดขาว**

1. ↑
2. ↑  Rookmaaker, Kees (2003). "Why the name of the white rhinoceros is not appropriate". *Pachyderm*. **34**: 88–93.
3. ↑  Groves, Colin P. (1972). "*Ceratotherium simum*" (PDF). *Mammalian Species* (8): 1–6. doi:10.2307/3503966.
4. ↑  "White Rhinoceros". Honoluluzoo.org. คลังข้อมูลเก่าเก็บจากแหล่งเดิมเมื่อ 2008-12-23. สืบค้นเมื่อ 2009-04-07.
5. ↑  Ceratotherium simum. "White Rhinoceros, White Rhinoceros Profile, Facts, Information, Photos, Pictures, Sounds, Habitats, Reports, News - National Geographic". Animals.nationalgeographic.com. คลังข้อมูลเก่าเก็บจากแหล่งเดิมเมื่อ 2007-07-06. สืบค้นเมื่อ 2009-04-07.
6. ↑  "African Rhinoceros". *Safari Now*. คลังข้อมูลเก่าเก็บจากแหล่งเดิมเมื่อ 2008-05-22. สืบค้นเมื่อ 2008-03-19.

* แรดขาว เก็บถาวร 2009-02-21 ที่ เวย์แบ็กแมชชีน

แหล่งข้อมูลอื่น
---------------

* ข้อมูลที่เกี่ยวข้องกับ Ceratotherium simum ที่วิกิสปีชีส์

| * ด
* ค
* ก
สปีชีส์ของสัตว์กีบคี่ (Perissodactyla) ตามวงศ์ |
| --- |
| อาณาจักร Animalia **·**  ไฟลัม Chordata **·**  ชั้น Mammalia **·**  ชั้นฐาน Eutheria **·**  อันดับใหญ่ Laurasiatheria |
| 

|  |
| --- |
| **Hippomorpha** |

 |
| Equidae(วงศ์ม้า) | 

|  |  |
| --- | --- |
| *Equus*(รวมม้าลาย) | สกุลย่อย *Equus*: ม้าป่า (*E. ferus*) **·**  ม้าบ้าน (*E. ferus caballus*)สกุลย่อย *Asinus*: ลาป่าแอฟริกา (*E. africanus*) **·**  ลา (*E. asinus*) **·**  ลาป่าเอเชีย (*E. hemionus*) **·**  ลาป่าทิเบต (*E. kiang*)สกุลย่อย *Dolichohippus*: ม้าลายเกรวี (*E. grevyi*)สกุลย่อย *Hippotigris*: ม้าลายธรรมดา (*E. quagga*) **·**  ม้าลายภูเขา (*E. zebra*) |

 |
| 

|  |
| --- |
| **Ceratomorpha** |

 |
| Rhinocerotidae(แรด) | 

|  |  |
| --- | --- |
| *Rhinoceros* | แรดอินเดีย (*R. unicornis*) **·**  แรดชวา (*R. sondaicus*) |
| *Dicerorhinus* | กระซู่ (*D. sumatrensis*) |
| *Ceratotherium* | แรดขาว (*C. simum*) |
| *Diceros* | แรดดำ (*D. bicornis*) |

 |
| Tapiridae(สมเสร็จ) | 

|  |  |
| --- | --- |
| *Tapirus* | สมเสร็จอเมริกากลาง (*T. bairdii*) **·**  สมเสร็จมลายู (*T. indicus*) **·**  สมเสร็จภูเขา (*T. pinchaque*) **·**  สมเสร็จป่าต่ำแคระดำ (*T. pygmaeus*) **·**  สมเสร็จอเมริกาใต้ (*T. terrestris*) |

 |
| **หมวดหมู่** |

1. ↑  *Ceratotherium simum simum* populations of South Africa and Eswatini are included in Appendix II for the exclusive purpose of allowing international trade in live animals to appropriate and acceptable destinations and hunting trophies.